EkBass/fiwiki-20250220-pages-articles huggingface dataset:
Pippa Middleton

Philippa Charlotte "Pippa" Middleton (s. 6. syyskuuta 1983) on englantilainen juhlasuunnittelija, julkisuuden henkilö ja Walesin prinsessa Catherinen sisar. Middleton kävi Marlborough College -yksityiskoulua urheilustipendillä ja opiskeli Edinburghin yliopistossa englantilaista kirjallisuutta. Hän työskenteli PR-firmassa ja myöhemmin vanhempiensa yrityksessä toimittamassa juhlien suunnitteluun keskittynyttä Party Times -sivustoa. Middleton opiskelee kesällä 2016 julkisuudessa olleen tiedon mukaan ravintoneuvojaksi. 20\. toukokuuta 2017 Pippa Middleton vihittiin avioliittoon investointipankkiiri James Matthewsin kanssa. He olivat kihlautuneet vuosien yhdessäolon jälkeen edellisen vuoden heinäkuussa . Heillä on vuosina 2018, 2021 ja 2022 syntyneet lapset, joista esikoinen on poika. Middleton oli morsiusneitona sisarensa ja prinssi Williamin häissä huhtikuussa 2011. 18\. huhtikuuta 2011 julkaistiin William & Kate -niminen televisioelokuva hänen siskonsa Catherinen romanssista. Pippaa filmatisoinnissa näytteli Mary Elise Hayden. == Lähteet == Luokka:Vuonna 1983 syntyneet Luokka:Elävät henkilöt Luokka:Brittiläiset julkisuuden henkilöt
Vieux-Fort (kunta)

Vieux-Fort on kunta Saint Lucian saaren kaakkoisnurkassa Karibialla. Sen pinta-ala on 44 km2Districts Citypopulation ja vuoden 2010 asukasluku 14 632.2010 population and housing census Saint Lucia Government Kunnan keskustaajama Vieux-Fort on Saint Lucian toiseksi suurin kaupunki. Se on yleisilmeelltään moderni kaupunki, mutta siirtomaatyylisiä rakennuksia on säilynyt kaupungin keskustassa. Kunnan alueella toimii satama ja Hewanorran kansainvälinen lentoasema. Se on Saint Lucian kahdesta lentoasemasta suurempi, ja perustettiin toisen maailmansodan aikana sotilaslentokentäksi.St. Lucia Hewanorra Airport (UVF) Information ==Lähteet == Luokka:Saint Lucian kunnat
Murmanskin rautatieasema

Murmanskin rautatieasema () on Venäjän Murmanskin alueen Murmanskissa sijaitseva Venäjän rautateiden tärkeä rautatieasema. Asema on Murmanskin radan henkilöliikenteen pääteasema ja sijaitsee Murmanskin sataman vieressä, vain 400 metrin etäisyydellä Jäämerestä. Asemalle on säännöllinen junayhteys lukuisista kaupungeista, muun muassa Pietarin Laatokan rautatieasemalta ja Moskovan Leningradin asemalta. Hallinnollisesti Murmanskin rautatieasema kuuluu Venäjän rautateiden luoteisen tytäryhtiön, Lokakuun rautateiden vastuualueeseen. == Lähteet == == Aiheesta muualla == * Venäjän rautateiden matkustajaliikenteen sivut, sis. aikatauluhaku (rzd.ru) * Расписание поездов по станции Мурманск. Отправление. - Murmanskin aseman kaukojunien aikatauluja (rasp.yandex.ru) * Расписание электричек по станции Мурманск - Murmanskin aseman lähijunien aikatauluja (rasp.yandex.ru) * Aikatauluhaku Murmanskin asemalle (kaukojunat) (poezda.net) * Lokakuun rautateiden rataverkon jpg- kartta väliasemineen * , (parovoz.com) Rautatieasema Luokka:Venäjän rautatieliikennepaikat
Pietro Gazzoli

Pietro Gazzoli (6. elokuuta 1903 – 17. helmikuuta 1990) oli italialainen roomalaiskatolinen piispa. Hän syntyi Edolossa. Hänet vihittiin papiksi Brescian hiippakuntaan 14. helmikuuta 1926 ja nimitettiin sen vihkipiispaksi sekä Forum Flaminiin titulaaripiispaksi 3. helmikuuta 1968. Piispaksi vihkiminen seurasi 19. maaliskuuta. Pääkonsekraattorina toimi Luigi Morstabilini, jota avustivat Felice Bonomini ja Carlo Manziana.Catholic- Hierarchy.org: Bishop Pietro Gazzoli Gazzoli jäi eläkkeelle 80-vuotispäivänään 6. elokuuta 1983. == Lähteet == Luokka:Italialaiset piispat Luokka:Katoliset piispat Luokka:Vuonna 1903 syntyneet Luokka:Vuonna 1990 kuolleet
Alluviaalikeila

Alluviaalikeila on viuhkamainen kerrostuma, joka muodostuu paikkaan, jossa nopeasti virtaava joki tulee esimerkiksi kanjonista tasankoalueelle. Ne ovat usein huomattavampia kuivilla ja puolikuivilla alueilla. Se on erikoistapaus alluviaalista, joka on virtaavan veden kuljettamaa ja kasaamaa sedimenttiä. Alluviaalikeilat muodostuvat paikkaan, jossa topografiassa on selvä murtumakohta, josta vesi pystyy virtaamaan ylänköalueelta matalammalle tasankoalueelle. Tällainen murtuma, kuten kanjoni, johtaa virran tasangolle, jossa vedellä on mahdollisuus levittäytyä. Virran nopeus hidastuu, kun se päätyy tasangolle, eikä se pysty enää kuljettamaan maa-ainesta mukanaan. Aines kerääntyy sedimenteiksi viuhkamaiseen muotoon.Nichols, s. 141–142. Myös jäätikköjokien virrattua kohti jäätikön reuna-alueella olevaa joensuuta jäätikön reuna saattaa hidastaa virtausta niin, että joen kuljettama aines kasaantuu joensuulle viuhkamaiseksi suistoksi. == Lähteet == * === Viitteet === == Aiheesta muualla == Luokka:Sedimentologia Luokka:Seulonnan keskeiset artikkelit
Babcock International Group

Babcock International Group on brittiläinen tukipalveluyhtiö, joka on erikoistunut hoitamaan mutkikkaita kalustoja ja infrastruktuuria turvallisuudeltaan ja tehtävänkuvaltaan vaikeissa ympäristöissä. Vaikka yhtiöllä on myös siviilipuolen sopimuksia, sen tärkeimpiä yhteistyökumppaneita ovat julkiset yhteisöt, etenkin Britannian puolustusministeriö ja Britannian rautateiden rataverkosta vastaava Network Rail. Yhtiöllä on neljä liiketoimintayksikköä ja ulkomaiset yksiköt Afrikassa, Pohjois-Amerikassa ja Australiassa. Yrityksen liiketoimintayksiköt ovat Marine & Technology (merenkulku), Defence & Security (puolustus ja turvallisuus), Support Services (Tukipalvelut) ja International (kansainvälinen yksikkö).Yksiköt, Babcock , viitattu 27.9.2011 ==Lähteet== ==Aiheesta muualla== * www.babcock.co.uk Luokka:Brittiläiset yritykset
Crescênzio Rinaldini

Crescênzio Rinaldini (27. joulukuuta 1925 – 24. lokakuuta 2011) oli brasilialainen roomalaiskatolinen piispa. Hänet vihittiin papiksi 26. kesäkuuta 1949 ja nimitettiin Araçuaín hiippakunnan piispaksi 10. toukokuuta 1982. Piispaksi vihkiminen seurasi 4. heinäkuuta. Pääkonsekraattorina toimi Luigi Morstabilini, jota avustivat Lucas Moreira Neves ja Pietro Gazzoli.Catholic-Hierarchy.org: Bishop Crescênzio Rinaldini Rinaldini jäi eläkkeelle 8. elokuuta 2001. == Lähteet == Luokka:Brasilialaiset papit Luokka:Katoliset piispat Luokka:Vuonna 1925 syntyneet Luokka:Vuonna 2011 kuolleet
Irlannin asevoimat

Irlannin puolustusvoimat (, ) on perustettu 1. lokakuuta 1924. Se koostuu kahdesta osastosta, vakinaisessa palveluksessa olevista ja reservistä. Vakinaisessa palveluksessa ovat maavoimissa, merivoimissa ja ilmavoimissa palvelevat, joiden lukumäärä ei saa lain mukaan ylittää 10 500 henkeä. Reserviin kuuluvat maavoimien ja laivaston reservissä olevat, ja se on jaettu ensilinjan reserviin, johon kuuluvat aktiivipalveluksessa olleet ja toisen linjan reserviin, joka muodostuu vapaaehtoisista. Puolustusvoimien ylipäällikkö on Irlannin presidentti Michael D. Higgins.President.ie - Official website of the President of Ireland - Office of the President == Organisaatio == Maa on jaettu kolmeen maanpuolustusalueeseen. Läntisen maanpuolustusalueen esikunta on Athlonessa. Itäisen maanpuolustusalueen esikunta oli Dublinn Collins Barracksissa, jonka lakkauttamisen jälkeen se siirrettiin Cathal Brugha Barracksiin. Eteläisen maanpuolustusalueen esikunta on Collins Barracksissa Corkissa. Kukin maanpuolustusalue käsittää yhden maavoimien prikaatin tukijoukkoineen. ==Lähteet== *
Giulio Sanguineti

Giulio Sanguineti (s. 20. helmikuuta 1932 Lavagna) on italialainen roomalaiskatolinen piispa. Hänet vihittiin papiksi Chiavarin hiippakuntaan 29. toukokuuta 1955 ja nimitettiin Savona-Nolin hiippakunnan piispaksi 15. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.Catholic-Hierarchy.org: Bishop Giulio Sanguineti Sanguineti sai 7. joulukuuta 1989 nimityksen La Spezia- Sarzana-Brugnaton ja 19. joulukuuta 1998 Brescian hiippakunnan piispaksi. Hän jäi eläkkeelle 19. heinäkuuta 2007. == Lähteet == Luokka:Italialaiset piispat Luokka:Katoliset piispat Luokka:Vuonna 1932 syntyneet Luokka:Elävät henkilöt
Bassano Staffieri

Bassano Staffieri (6. syyskuuta 1931 Casalpusterlengo – 31. heinäkuuta 2018E' morto il vescovo emerito Bassano Staffieri La Spezia) oli italialainen roomalaiskatolinen piispa. Hänet vihittiin papiksi 9. kesäkuuta 1955 ja nimitettiin Carpin hiippakunnan piispaksi 11. heinäkuuta 1989. Piispaksi vihkiminen seurasi 9. syyskuuta. Pääkonsekraattorina toimi Ugo Poletti, jota avustivat Camillo Ruini ja Giacomo Capuzzi.Catholic-Hierarchy.org: Bishop Bassano Staffieri Staffieri sai 10. heinäkuuta 1999 nimityksen La Spezia- Sarzana-Brugnaton hiippakunnan piispaksi, jona hän toimi, kunnes jäi eläkkeelle 6. joulukuuta 2007. == Lähteet == Luokka:Italialaiset piispat Luokka:Katoliset piispat Luokka:Vuonna 1931 syntyneet Luokka:Vuonna 2018 kuolleet
Elio Tinti

Elio Tinti (14. elokuuta 1936 Bologna – 24. syyskuuta 2024) oli italialainen roomalaiskatolinen piispa. Hänet vihki papiksi Bolognan arkkihiippakuntaan Giacomo Lercaro 25. heinäkuuta 1960, ja hänet nimitettiin Carpin hiippakunnan piispaksi 17. kesäkuuta 2000. Piispaksi vihkiminen seurasi 26. elokuuta. Pääkonsekraattorina toimi Giacomo Biffi, jota avustivat Benito Cocchi ja Paolo Rabitti. Tinti asetettiin virkaansa 24. syyskuuta.Catholic-Hierarchy.org: Bishop Elio Tinti == Lähteet == Luokka:Italialaiset piispat Luokka:Katoliset piispat Luokka:Vuonna 1936 syntyneet Luokka:Vuonna 2024 kuolleet
Take On Helicopters

Take On Helicopters on Bohemia Interactiven kehittämä lentosimulaattori, joka keskittyy siviilihelikoptereihin. Pelissä pääsee lentämään satojen neliökilometrien kokoisilla, oikeaan karttadataan perustuvilla pelialueilla. Peli julkaistiin 27. lokakuuta 2011 Microsoft Windows-alustalle. 15. maaliskuuta 2012 pelille julkaistiin ensimmäinen lisäosa nimeltään Take On Helicopters: Hinds. == Pelaaminen == Take On Helicopters sisältää kolme eri helikopteriluokkaa; kevyt, keskiraskas ja raskas. Pelissä on myös kolme vaikeustasoa Trainee, Beginner ja Expert. Pelimoodeja ovat vapaalento, uramoodi, haastetehtävät, aikaratatehtävät, harjoitustehtävät, tehtäväeditori ja moninpeli. Tärkeimpänä pelialueena on 3600 km² laajuinen Seattlen urbaani ympäristö pilvenpiirtäjineen ja vesistöineen. Toinen pelialue on 14400 km² laajuinen eteläaasialainen aavikkomaasto pienine kylineen ja jokineen. == Kehitys == Ennen virallista julkaisua ARMA 2: Operation Arrowhead -pelin omistajat pystyivät testaamaan lentämistä Take On Helicopters:n Community Preview-versiossa.http://takeonthegame.com/download/community-preview/ Pelin ennakkotilanneet saivat ladata beta-version pelistä 4. lokakuuta 2011 alkaen. Pelin versiosta 1.06 lähtien Arma 2 ja Arma 2: Operation Arrowhead pelien sisältöä on voinut käyttää Take On Helicopters:sta käsin.http://takeonthegame.com/rearmed/ == Lähteet == == Aiheesta muualla == * Pelin kotisivut * Bohemia Interactive keskustelualue * Community FAQ Luokka:Lentosimulaattorit Luokka:Vuoden 2011 videopelit Luokka:Windows-pelit Luokka:Tšekissä kehitetyt videopelit
Branislav Simić

Branislav Simić (, s. 21. maaliskuuta 1935 Gornja Rogatica, Jugoslavian kuningaskunta) on Jugoslaviaa edustanut, aktiiviuransa lopettanut kreikkalais- roomalaisen tyylin painija, painituomari ja olympiavoittaja. Simić voitti 87 kg:n painoluokan olympiakultaa Tokiossa 1964 ja olympiapronssia Méxicossa 1968. MM-kilpailuista hän saavutti yhden hopeamitalin. Simić nimettiin vuonna 2007 FILA:n kunniagalleriaan.http://www.themat.com/section.php?section_id=3&page;=showarticle&ArticleID;=17165 == Lähteet == * Profiili foeldeak.com:in painitietokannassa * Profiili FILA:n sivustolla * Branislav Simić Biography and Olympic Results Olympics at Sports- Reference.com === Viitteet === Luokka:Jugoslavialaiset kreikkalais-roomalaisen tyylin painijat Luokka:Jugoslavialaiset olympiavoittajat Luokka:Vuonna 1935 syntyneet Luokka:Elävät henkilöt
Kesähorros

Kesähorros eli estivaatio on eläinten lepotila, jonka aikana aineenvaihdunta on hyvin alhainen ja eläin on epäaktiivinen. Eläin saattaa vaipua kesähorrokseen, kun ympäristöolosuhteet ovat liian kuumia ja kuivia. Kesähorrosta esiintyy sekä maalla että vedessä elävillä eläimillä, ja kesähorrostajia löytyy monista eläinluokista, kuten hyönteisistä, kaloista, sammakkoeläimistä, matelijoista ja nisäkkäistä. Kesähorros voi kestää tunneista kuukausiin. Se on erityisen yleistä aavikon kotiloilla, jotka pyrkivät estämään veden menetyksen erittämällä ympärilleen suojaavan kerroksen. Jotkut Negevin autiomaan Sphincterochila-lajit voivat olla kesähorroksessa jopa 98 prosenttia elämästään. Scaphiopus-suvun sammakkoeläimet voivat olla kesähorroksessa kymmenen kuukautta vuodesta ja keuhkokalat jopa muutamia vuosia.Willmer & Stone & Johnston, s. 638. == Katso myös == * talvihorros == Lähteet == * === Viitteet === == Aiheesta muualla == Luokka:Eläintiede Luokka:Kesä
Aarne Aho

Aarne Rafael Aho (10. kesäkuuta 1904 Tampere – 12. syyskuuta 1978 HelsinkiKuolinilmoitus. Helsingin Sanomat 24.9.1978, s. 4. (Maksullinen linkki.)) oli suomalainen taidegraafikko ja -maalari. Hänen ensinäyttelynsä oli Helsingissä vuonna 1939. Ahon vanhemmat olivat asianajaja Hjalmar Unger ja Maria Aho. Hän opiskeli Suomen Taideyhdistyksen piirustuskoulussa vuosina 1935–1939 ja talvisodan jälkeen vielä vuonna 1941. Hänen puolisonsa oli taiteilija Lyyli Aho (s. Molander). Aho aloitti taideopintonsa hieman tavanomaista myöhemmin, täytettyään jo kolmekymmentä. Hänen merkittävin tuotantonsa ajoittuukin vasta 1950-luvulle. Ahon teosten aiheina olivat muun muassa maisemat, henkilökuvat ja työnkuvat, ja teoksille on tunnusomaista rauhallinen sommittelu ja hiljainen tunnelma. Niille on ominaista myös suurpiirteinen naivistisisuus, jota on kuitenkin sävytetty hienostuneesti pehmeällä värien ja valoisuuserojen käsittelyllä. Grafiikassa Aho kehitti omintakeista ilmaisuaan erityisesti mezzotintotekniikalla. Ahon grafiikkaa on ollut laajasti esillä myös monissa ulkomaisissa näyttelyissä 1940-luvulta lähtien. Aho palkittiin vuonna 1962 Pro Finlandia -mitalilla. ==Lähteet== *Kuvataiteilijamatrikkeli. *Oravien aarteita: Aarne Aho (1904–1978). Jyväskylän taidemuseo. ===Viitteet=== Luokka:Suomalaiset taidegraafikot Luokka:Suomalaiset taidemaalarit Luokka:Pro Finlandia -palkitut Luokka:Vuonna 1904 syntyneet Luokka:Vuonna 1978 kuolleet
Etelänkirkupöllönen

Etelänkirkupöllönen (Megascops trichopsis) on pöllösten sukuun kuuluva lintulaji. Sitä tavataan El Salvadorissa, Guatemalassa, Hondurasissa, Meksikossa, Nicaraguassa ja Yhdysvalloissa. Sen elinpiiriä ovat subtrooppiset ja trooppiset metsät, toisinaan myös entiset metsät, sekä viljelyalueet, kuivat ja kosteat vuoristoalueet 600–2 950 metrin korkeudessa.Birdlife.org ==Kuvaus== Aikuisilla on kahta väritystä: joko ruskea tai tummanharmaa höyhenys. Niiden pää on pyöreä, ja niillä on korvatupsut, keltaiset silmät ja kellertävä nokka. Lintu on hyvin saman näköinen kuin lännenkirkupöllönen, mutta sillä on rinnassa vahvempi raidoitus ja se on kooltaan pienempi. Lintu painaa keskimäärin 88,35 grammaa. ==Käyttäytyminen== Etelänkirkupöllönen vaanii saalista oksalla ja syöksyy sen kimppuun. Ne saattavat saalistaa myös lennossa. Ne syövät pääasiassa pieniä nisäkkäitä ja suuria hyönteisiä, kuten heinäsirkkoja, kovakuoriaisia ja yöperhosia, joista ruokavalio pääosin koostuu. Ne ovat aktiivisia yöllä tai hämärissä ja huomaavat saaliin erinomaisen kuulonsa ja yönäkönsä avulla. Niiden tavallisinta ääntelyä on kahdeksan lyhyin väliajoin kuuluvaa ”buu”-ääntä, keskellä vähän korkeampana ja alussa ja lopussa vähän matalampana äänenä. Lintu munii yleensä huhti- toukokuussa 3–4 munaa, joko puunkoloon tai vanhaan tikankoloon 5–7 metrin korkeudelle maasta. ==Lähteet== Luokka:Kirkupöllöset
Singh Is Kinng

Singh Is Kinng (hindiksi सिंह इज़ किंग, punjabiksi ਸਿੰਘ ਇਜ਼ ਕਿੰਗ) on Anees Bazmeen ohjaama intialainen toimintakomediaelokuva vuodelta 2008. Päärooleja näyttelevät Akshay Kumar ja Katrina Kaif. Rap-artisti Snoop Doggilla on cameo- rooli elokuvassa. Singh Is Kinng kuului vuoden menestyneimpiin Bollywood- elokuviin. == Juoni == Punjabilaisesta kylästä kotoisin oleva Happy Singh päätyy epäonnisten sattumien kautta Australian alamaailman kuninkaaksi. == Näyttelijät == == Musiikki == Elokuvan musiikki sai poikkeuksellisen paljon huomiota Snoop Doggin mukana olon takia. == Lähteet == == Aiheesta muualla == * * Luokka:Vuoden 2008 intialaiset elokuvat Luokka:intialaiset toimintakomediat Luokka:intialaiset elokuvamusikaalit Luokka:Hindinkieliset elokuvat Luokka:Intialaiset uudelleenfilmatisoinnit
Filippiinienkyläpöllönen

Filippiinienkyläpöllönen (Otus mantananensis) on pienikokoinen pöllöjen heimoon ja pöllösten sukuun kuuluva lintulaji. Se on kotoperäinen Malesiassa Sabahin rannikon pikkusaarilla sekä Filippiineillä Palawanin rannikon pikkusaarilla, Sulun saaristossa ja Keski-Filippiineillä. Sen levinneisyysalue on hyvin pieni. ==Alalajit== Filippiinienkyläpöllösellä on neljä alalajia: *Otus mantananensis cuyensis (McGregor, 1904) *Otus mantananensis mantananensis (Sharpe, 1892) *Otus mantananensis romblonis (McGregor, 1905) *Otus mantananensis sibutuensis (Sharpe, 1893) == Lähteet == ==Aiheesta muualla== * Luokka:Pöllöset
LÉ Ciara

LÉ Ciara (viirinumero P42) on Irlannin laivaston Peacock-luokan partiovene, joka valmistui Britannian kuninkaallisen laivaston partioalus HMS Swallowiksi. Se nimettiin Irlannin laivastossa Tipperaryn suojeluspyhimyksen Ciaran mukaan.MacGinty, Tom s. 257 == Valmistus == Alus tilattiin Hall, Russell and Companyltä Aberdeenista, missä köli laskettiin 1983. Se laskettiin vesille 31. maaliskuuta 1984 ja liitettiin 17. lokakuuta 1984 kuninkaalliseen laivastoon nimellä HMS Swallow.McIvor s. 232 == Palvelus == Vuoden 1985 kesästä alkaen alus oli Hongkongissa, kunnes se todettiin alkuvuodesta 1988 tarpeettomaksi ja poistettiin palveluksesta. Alus hinattiin Britteinsaarille ja myytiin 21. marraskuuta 1988 Irlannille, joka liitti sen 16. tammikuuta 1989 laivastoonsa nimellä LÉ Ciara. Aluksen ensimmäisenä päällikkönä oli komentajakapteeni Donaldson. ==Lähteet == * * * === Viitteet === Luokka:Irlannin laivaston sotalaivat
Lehtiahven

Lehtiahven (Banjos banjos) on ahvenkaloihin kuuluva kala ja ainoa laji lehtiahventen heimossa (Banjosidae). Lehtiahven elää Tyynellämerellä. ==Ulkonäkö== Lehtiahven voi kasvaa 20-30 cm pitkäksi. Ruumiinrakenteeltaan se on litteä ja korkea, erityisesti otsaprofiili on jyrkkä. Kalan suomut ovat väriltään oliivinvihreät tai harmahtavan ruskeat, selkäevässä on musta laikku. Selkäevä on pitkä ja piikikäs. Erityisesti kolmas selkäevän suodoista on pitkä. Myös peräevä on lehtiahvenella piikikäs. ==Levinneisyys== Lehtiahventa tavataan Tyynellämerellä Korean ja Japanin rannikoilta etelään itä-Kiinan merelle. Toisinaan lajia on rapeotoitu tavataaneen myös Indonesiasta. Paikalliset kalastajat Kiinassa ja Japanissa kalastavat lehtiahventa ja sillä on myös jonkin verran kaupallista arvoa. ==Lähteet== Luokka:Percoidei
Juha Karhunen

Juha Karhunen (s. 23. huhtikuuta 1954 Juva) on Aalto-yliopiston perustieteiden korkeakoulun tietojenkäsittelytieteen, erityisesti neuroverkkojen ja signaalinkäsittelyn professori. Hän toimii Adaptiivisen informatiikan tutkimuksen huippuyksikössä, jonka asema perustuu Suomen akatemian tekemään valintaan. ==Tiedemies== Professori Juha Karhunen on tehnyt maailmanlaajuista pioneerityötä liittyen lineaarisiin ominaisvektoripohjaisiin ja aliavaruustyyppisiin pääkomponenttiverkkoihin eli PCA-verkkoihin (Principal Component Analysis), epälineaariseen PCA:han, neuraalisiin ICA-verkkoihin (Independent Component Analysis) eli riippumattomien komponenttien analyysiin sekä BSS-menetelmiin (Blind Source Separation) eli sokeaan signaalien separointiin. Hän on ollut mukana kirjoittamassa ICA:sta ja BSS:stä teosta (ks. "Teoksia"), jota on myyty v. 2011 mennessä n. 4000 kappaletta. Siitä on tullut tällä tieteenalalla perusviite. Se on käännetty myös kiinaksi. Juha Karhunen johtaa ryhmää, joka tutkii Bayesilaista koneoppimista. Uusimpana tutkimustuloksena on Riemannin geometriaan perustuva approksimatiivinen konjugaattigradienttialgoritmi, johon liittyviä artikkeleita on julkaistu arvovaltaisilla kansainvälisillä tiedefoorumeilla. Juha Karhusen tutkimustöihin on viitattu Microsoftin tietokannan mukaan lähes 1800 kansainvälisessä julkaisussa, ja hänen g-indeksinsä on 40 ja h-indeksi on 20. ==Teoksia== * Aapo Hyvärinen, Juha Karhunen, and Erkki Oja, Independent Component Analysis, Wiley 2001. ==Lähteet== ==Aiheesta muualla== *Juha Karhusen kotisivut (Aalto-yliopisto) Luokka:Aalto-yliopiston professorit Luokka:Suomalaiset tietojenkäsittelytieteilijät Luokka:Vuonna 1954 syntyneet Luokka:Elävät henkilöt Luokka:Suomalaiset professorit
Catalina Lancasterilainen

Catalina de Lancaster oli Kastilian kuningatar avioiduttuaan kuningas Henrik III:n kanssa ja puolisonsa kuoleman 1406 jälkeen alaikäisen poikansa Juhana II:n sijaishallitsija.O´Callaghan, s. 681 == Suku == Catalinan isä oli englantilainen, Lancasterin herttua John of GauntO´Callaghan, s. 534 ja äitinsä vuonna 1369 syrjäytetyn Kastilian kuninkaan Pietari I Julman ja Mará de Padillan vanhin avioton tytär Constanza (1354–1394).O´Callaghan, s. 526 == Sijaishallitsija == Vuonna 1406 kruununperijä Juhana II oli kaksivuotias, kun hallitusvalta jaettiin Catalinan ja Juhanan sedän Aragonian kuningas Ferdinand I:n kesken. Sijaishallitsijat sopivat vuonna 1407 keskinäisestä jaosta siten, että Catalina hallitsi pohjoisosia ja Ferdinand I Toledoa, Extremaduraa, Murciaa ja Andalusiaa.O´Callaghan, s. 541 Ferdinandin kuoleman jälkeen Catalina jatkoi yksin poikansa sijaishallitsijana aina kuolemaansa vuonna 1418 saakka.O´Callaghan, s. 550 Catalina lähetti edustajansa Konstanzin kirkolliskokoukseen pohtimaan paavin asemaa.O´Callaghan, s. 551 Vaikka hallitsijat sanoutuivat irti kuuliaisuudesta Avignonin paaville, Catalina antoi salaisen tukensa syrjäytetylle vastapaavi Benediktus XIII:lle.O´Callaghan, s. 546 Catalina pakotti muslimit kantamaan kirkkaankeltaista sinisellä kuulla koristeltua viittaa ja määräsi näille monia jokapäiväistä elämää vaikeuttaneita säädöksiä: muslimien tuli kaupungeissa elää omilla asuinalueillaan, heitä ei hyväksytty julkisiin virkoihin eikä moniin muihin tehtäviin.O´Callaghan, s. 605 Hän myös ahdisti juutalaisia ja määräsi vuonna 1412 Valladolidissa juutalaiset kantamaan erityistä keltaista vaatetta sekä elämään getoissa, jotka oli öisin lukittu, jotta juutalaisten ja kristittyjen kanssakäyminen hankaloituisi. Kristittyjä kiellettiin asettumasta juutalaisten palvelukseen tai syömään juutalaisten kanssa.O´Callaghan, s. 607 Vielä vuonna 1465 johtavat aateliset vaativat vuoden 1412 Vallodolidin säädösten hengessä inkvisitiota koetellakseen kristityiksi kääntyneiden juutalaisten oikeaa uskoa.O´Callaghan, s. 609 ==Lähteet== * ===Viitteet=== Luokka:Kastilian kuninkaalliset Luokka:Sijaishallitsijat Luokka:Syntymävuosi puuttuu Luokka:Vuonna 1418 kuolleet
Vasili Perovski

Vasili Aleksejevitš Perovski (, 20. helmikuuta (J: 9. helmikuuta) 1795 Potšep – 20. joulukuuta (J: 8. joulukuuta) 1857 Alupka) oli venäläinen kenraaliadjutantti ja ratsuväen kenraali. Vasili Perovski oli venäläisen valtiomiehen Aleksei Razumovskin avioton lapsi. Valmistuttuaan Moskovan yliopistosta vuonna 1811 hän pääsi aliupseerina Venäjän keisarin seurueen palvelukseen. Borodinon taistelun jälkeen Perovski jäi ranskalaisten vangiksi. Turkin sodassa vuonna 1828 hän haavoittui vakavasti ja joutui jättämään asepalveluksen. Vuonna 1833 Perovski nimitettiin Orenburgin läänin sotilaskuvernööriksi. Vuonna 1839 hän teki epäonnistuneen sotaretken Hivan kaanikuntaa vastaan. Vuonna 1842 Perovski luopui tehtävistään, mutta palasi uudestaan Orenburgin sotilaskuvernöörin virkaan vuosiksi 1851–1857. Vuonna 1853 venäläiset valtasivat hänen johdollaan Ak-Metšetin linnoituksen, joka sai nimen Fort-Perovski (myöhemmin Perovsk, nykyään Qızılorda). Vuonna 1855 Perovski sai kreivin arvon. ==Lähteet== Luokka:Venäläiset kenraalit Luokka:Vuonna 1795 syntyneet Luokka:Vuonna 1857 kuolleet
Sancho III (Kastilia)

Sancho III (esp. el Deseado) (s. 1133/1134​ Toledo – k. 31. elokuuta 1158 Toledo) oli Kastilian kuningas vuosina 1157–1158 isänsä Alfonso VII:n jälkeen.O´Callaghan, s. 679 Hänen äitinsä oli Barcelonan Berengaria (1116–helmikuu 1149), Barcelonan kreivi Ramón Berenguer III:n ja Provencen kreivittären Dulcen tytär. Sanchon veli Ferdinand II peri Leónin ja näin Kastilian ja Leónin valtioliitto purkaantui.O´Callaghan, s. 233 Huomattavaa on, että vanhempi pojista sai Kastilian, joka siis laskettiin nyt arvokkaammaksi osaksi perintöä ja nuorempi sai valtakunnan aiempien vuosien ydinalueen Leónin. Sancho III oli kuitenkin kuvitellut perivänsä isänsä keisariuden ja helmikuussa 1158 hän solmi Tudellenissa liittolaissuhteen Barcelonan kreivi Ramón Berenguer IV:n kanssa saadakseen korvausta menetyksilleen tulevista valloituksista Navarrasta. Muutama kuukausi tämän jälkeen Sancho tapasi veljensä Ferdinandin Sahagúnissa ja sopi tämän kanssa, kuinka tulevissa taisteluissa voitetut maat jaettaisiin heidän kesken. Sopimus oli tähdätty kaikkia muita kristittyjä kuninkaita kuin Ramón Berenguer IV:tä vastaan. Sancho III kuitenkin kuoli 31. elokuuta 1158 ja vallan peri hänen kaksivuotias poikansa Alfonso VIII ja maa ajautui valloitussotien sijaan sisäiseen sekasortoon.O´Callaghan, s. 235 == Perhe ja suku == Sancho III avioitui 30. tammikuuta 1151 Pamplonan kuninkaan García Ramírezin ja Marguerite de l'Aiglen tyttären Blanca Garcés de Pamplonan eli Blanka Navarralaisen (1137 Laguardia – 12. elokuuta 1156), kanssa. Kuningatar Blanca kuoli lapsivuoteeseen. Heillä oli kolme lasta, joista vain yksi eli aikuiseksi: * Poika (1153/54–1153/55), kuoli lapsena * Alfonso VIII de Castilla (1155–1214).​ Kruununperijä isänsä kuoleman jälkeen, jonka valtiuden haastoivat serkku Leónin kuningas Alfonso IX ja almohadit, jotka hän löi Las Navas de Tolosan taistelussa 1212. * Kruununprinsessa García de Castilla (1156–1156), kuoli lapsena. == Lähteet == * === Viitteet === Luokka:Kastilian kuninkaalliset Luokka:Syntymävuosi puuttuu Luokka:Vuonna 1158 kuolleet
Herman Hallonblad

Herman Hallonblad (5. kesäkuuta 1825 Sortavala – 22. helmikuuta 1894 Sortavala) oli suomalainen varatuomari, pormestari, valtioneuvos, tilanomistaja ja suurlahjoittaja. Hallonbladin vanhemmat olivat Käkisalmen pohjoisen kihlakunnan kruununvouti, kollegiasessori Johan Hallonblad ja Katarina Fredrika Wegelius. Hän kävi Helsingin yksityislyseota ja pääsi ylioppilaaksi 1843. Hallonblad suoritti tuomarintutkinnon 1849 ja hänestä tuli varatuomari 1852. Hallonblad toimi Käkisalmen pormestarina 1852–1861 ja sen jälkeen hän oli tilanomistajana Sortavalan Myllykylässä. Hallonblad sai kollegiasessorin arvon 1861 ja valtioneuvoksen arvon 1888. Hallonbald toimi myös Yhdyspankin Sortavalan konttorin johtajana. Hallonblad omisti kolme maatilaa Karjalassa ja lisäksi vuosina 1869–1872 Laukon ja Tottijärven kartanot Vesilahdella. Herman Hallonblad oli naimisissa vuodesta 1851 Elisabeth Siitoimen (Siitoinen) kanssa. Hänen isänsä oli kauppias Iivana Feodoroff Siitoin jolta Elisabeth peri suuren omaisuuden. Herman Hallonblad lahjoitti vaimonsa perintörahoja muun muassa Sortavalan opettajaseminaarin (Sortavalan seminaari). perustamiseen 1880. Hallonbladit testamenttasivat varoja myös Helsingin yliopistolle ja Herman ja Elisabeth Hallonbladin rahastosta myönnetään nykyisin stipendejä eteville nuorille suomalaisille tiedemiehille. He testamenttasivat vuonna 1909 Suomen Taideyhdistykselle 13 taideteosta ja 200 000 markkaa rahaa. Rahalahjoituksen korkotuotoilla ostettiin 30 vuoden aikana suomalaista taidetta Herman ja Elisabeth Hallonbladin taidekokoelmaan joka sisältää nykyisin 185 taideteosta. Kokoelma kuuluu Ateneumin taidemuseon peruskokoelmiin. Hallonbladit tukivat myös Itä- Karjalan kansanopistoa. Herman Hallonblad perusti 1864 kansakoulun omistamalleen Kymölän tilalle lähellä Sortavalaa ja lisäksi hän oli mukana perustamassa kansakoulua Tottijärvelle 1870. Hallonbladit on haudattu Sortavalan suomalaiselle hautausmaalle. == Lähteet == * Kotivuori, Yrjö, Ylioppilasmatrikkeli 1640–1852: Herman Hallonblad. Verkkojulkaisu 2005 . Viitattu 17.10.2021. * Sukututkija Kari Niemi: Totta ja tarua Siitosen suvusta ja nimestä. Web Archive 2016. Viitattu 17.10.2021. * Herman ja Elisabeth Hallonbladin kokoelmasta näyttelykirja * Taidelahjoittajat Herman ja Elisabeth Hallonblad. Ateneum. Viitattu 17.10.2021. Luokka:Suomalaiset juristit Luokka:Käkisalmen kaupunginjohtajat Luokka:Suomalaiset mesenaatit Luokka:Taiteen keräilijät Luokka:Suomalaiset keräilijät Luokka:Vuonna 1825 syntyneet Luokka:Vuonna 1894 kuolleet
Babcock

Babcock viittaa muun muassa seuraaviin: == Yrityksiä == *Babcock International Group, brittiläinen tukipalveluyhtiö == Henkilöitä == *Allen James Babcock (1898–1969), yhdysvaltalainen katolinen piispa. *John Babcock (1900–2010), kanadalainen sotaveteraani *Harry Babcock (1890–1965), yhdysvaltalainen seiväshyppääjä *Mike Babcock (s. 1963), kanadalainen jääkiekkoilija *Rob Babcock (1953–2019), yhdysvaltalainen urheiluvaikuttaja ja toimitusjohtaja *Tim Babcock (1919–2015), yhdysvaltalainen poliitikko ja sotaveteraani *Jimmy Van Heusen, alun perin Edward Chester Babcock (1913–1990), yhdysvaltalainen säveltäjä ==Laivoja== * USS W. F. Babcock (ID-1239), Yhdysvaltain laivaston hiililaiva 1917–1919
Ryssänuuni

Ryssänuuni on kansanomainen nimitys Suomen rannikolla Virolahdelta Raumalle ulottuvalla alueella esiintyville kivilatomuksille. Kiviuuneja lienee käytetty leipien paistamiseen ja kalojen kuivatukseen. Niitä esiintyy eniten niillä alueilla, joilla venäläinen kaleerilaivasto liikkui isonvihan aikana 1714–1721 ja pikkuvihan aikana 1741–1743. Uunit ovat suorakaiteen muotoisia ja kooltaan noin 1,5 x 1–1,5 metriä. Projekt Runeberg : Pieni Tietosanakirja 1925-1928, hakusana RyssänuuniJukka Palm : Saaristossakin on muinaisjäännöksiä, Tapani Tuovisen kirjan Ulkosaariston arkeologiaa. Saaristomeren kansallispuiston yhteistoiminta-alueen inventointi 1994-1997 kirja-arvostelu, Agricolan kirja- arvostelut Venäläisten ohella uuneja ovat 1700- ja 1800-luvun sodissa voineet käyttää myös ruotsalaiset. Lisäksi niitä ovat voineet käyttää kalastajat ja muut tilapäiset asukkaat. Uuneja on myös sisämaassa, missä ne usein ovat osa muuta muinaisjäännöstä kuten sotilasleiriä tai elinkeinohistoriallista kohdetta. Uuneja oli Suomessa Museoviraston tiedossa vuonna 2016 yhteensä 114 kappaletta. Suurimmat yksittäiset keskittymät ovat Varsinais-Suomessa Naantalissa ja Länsi-Turunmaalla sekä Närpiössä. Pohjoisin tavattu uuni on sisämaassa lähellä Rovaniemeä, ja liittynee kalastukseen. Suomen ulkopuolella uuneja on ainakin Tukholman saaristossa. Myös siellä ne tunnetaan ryssänuuneina () ja niitä on löydetty yli 400. Arkeologisissa tutkimuksissa uuneja on toistaiseksi ajoitettu 1700-luvulta 1900-luvulle. == Lähteet == Luokka:Suomen muinaisjäännökset
Pakistanin koulubussiturma 2011

Pakistanin koulubussiturma oli auto-onnettomuus, joka tapahtui 27. syyskuuta 2011 lähellä Kallar Kaharin kaupunkia Chakwalin alueella Pubjabin provinssissa Pakistanissa. Onnettomuudessa osallisena ollut koulubussi oli kyydittämässä yksityiskoulun oppilaita (koulu sijaitsee Millat Townissa Faisalabadissa), jotka olivat palaamassa takaisin kaupunkiin koulun järjestämältä ulkoiluretkeltä. Kun bussi oli ajamassa moottoritiellä, se lähti liukumaan jarruvian vuoksi ja suistui rotkoon. 37 ihmistä kuoli onnettomuudessa ja ainakin 70 loukkaantui vakavasti. Lehtitietojen mukaan kuolleisiin lukeutuivat 30 oppilasta, bussin kuljettaja, kuusi koulun opettajaa ja koulun apulaisjohtaja.30 students among 37 killed as school bus crashes in Kallar Kahar, Dawn News Oppilaat olivat kuudennella, seitsemännellä, kahdeksannella, yhdeksännellä ja kymmenennellä luokalla. == Lähteet == == Aiheesta muualla == * Luokka:Linja-auto-onnettomuudet Luokka:Vuoden 2011 onnettomuudet Luokka:Onnettomuudet Pakistanissa
Äännös

Äännös on fysikaalinen tapahtuma ihmisen ääntöelimistössä, joka synnyttää ääniaaltoja. Kun ihminen kuulee äännöksen, joka muodostaa ymmärrettävä puhetta, hän aivoissaan analysoi sen ja jakaa sen äänteisiin ja foneemeihin, jotka muodostavat kuultuja sanoja. Äännös sisältää kuultujen äänteiden perusominaisuuksien ohella siirtymäinformaatiota sekä ääntäjän fysiikasta ja ääntämistilanteesta johtuvia yksilöllisiä piirteitä. Äännöksestä voidaan ottaa spektrogrammi, josta voidaan erottaa äänteitä, sikäli kuin äännös sisältää luonnollisen kielen sanan tai lauseen. Instrumentaalifoneettiset mittaukset muodostavat tieteellisen perustan jokaisen äännetyypin akustisten ominaisuuksien kuvaamiselle. == Katso myös == * Äänne * Foneemi * Allofoni * Puheanalyysi == Lähteet == Luokka:Fonetiikka
Lähikuvassa Erno Paasilinna

Lähikuvassa Erno Paasilinna on kirjailija Antti Tuurin vuonna 2009 ilmestynyt muistelma kirjailijaystävä Erno Paasilinnasta. == Lähteet == == Aiheesta muualla == * Hannu Waarala: Lähikuvassa Erno Paasilinna . Savon sanomat 19.3.2009. * Eino Kaikkonen: Erno Paasilinnan yksinäisyys ja uhma toisin silmin. Kansan uutiset 1.7.2009. * Petri Anttila: Toisinajattelijan muotokuva Kymen sanomat 21.4.2009. Luokka:Antti Tuurin teokset Luokka:Kirjat kirjallisuudesta Luokka:Suomalaiset elämäkerrat ja muistelmat Luokka:Vuoden 2009 kirjat
Victor Razafimahatratra

Victor Razafimahatratra (8. syyskuuta 1921 – 6. lokakuuta 1993) oli madagaskarilainen roomalaiskatolinen arkkipiispa ja yksi kirkon kardinaaleista. Hän kuului jesuiittoihin.Catholic-Hierarchy.org: Victor Cardinal Razafimahatratra, S.J. Razafimahatratra vihittiin papiksi 28. heinäkuuta 1956 ja nimitettiin Farafanganan hiippakunnan piispaksi 16. tammikuuta 1971. Piispaksi vihkiminen seurasi 18. huhtikuuta. Pääkonsekraattorina toimi Gilbert Ramanantoanina, jota avustivat Albert Joseph Tsiahoana ja Jean-Pierre-Dominique Zévaco. 10\. huhtikuuta 1976 Razafimahatratra sai nimityksen Tananariven arkkipiispaksi, jona hän toimi loppuikänsä. Ennen hänen kuolemaansa arkkihiippakunnan nimi ehti kuitenkin muuttua Antananarivoksi. Kardinaaliksi Razafimahatratra valittiin 24. toukokuuta 1976, jolloin hänet nimitettiin Santa Croce in Gerusalemmen kardinaalipapiksi. Hän osallistui paavin valintoihin kahdessa konklaavissa vuonna 1978. == Lähteet == Luokka:Madagaskarilaiset kardinaalit Luokka:Katoliset arkkipiispat Luokka:Vuonna 1921 syntyneet Luokka:Vuonna 1993 kuolleet
Body Heat (Blue Systemin albumi)

Body Heat on Blue Systemin toinen albumi, joka on julkaistu vuonna 1988. Se on tyylillisesti vielä edellisen albumin synthpop musiikkia, mutta osassa kappaleista on jo viitteitä syntymäisillään olevasta 90-luvun soundista. Albumilta nousivat hiteiksi kappaleet "Under My Skin" ja "My Bed Is Too Big". == Kappaleet == # "Under My Skin" – 3:31 # "Do You Wanna Be My Girlfriend" – 3:55 # "Titanic 650604" – 3:23 # "Love Suite" – 3:17 # "Body Heat" – 3:04 # "My Bed Is Too Big" – 3:13 # "Too Young" – 3:39 # "Sorry Little Sarah" (New York Dance Mix)" – 5:56 # "Silent Water" – 3:34 # "I Want To Be Your Brother" – 3:12 Luokka:Vuoden 1988 albumit Luokka:Blue Systemin albumit
Juha Nuutinen

Juha Nuutinen (s. 1951) on suomalainen soitinrakentaja. Nuutinen aloitti kitaroiden rakentelun harrasteena 1970-luvun alkupuolella. Verstaan hän perusti vuonna 1974, keskittyen akustisiin kitaroihin. Sähkökitaroita Nuutinen alkoi rakentaa vuoden 1977 tienoilla "Soiva puu – soitinrakentajia Suomesta", Rauno Nieminen. Näyttelykatalogi Suomen Kotiteollisuusmuseon näyttelystä 22.3.–21.5.1995. Hän oli myös mukana perustamassa Kitarapaja Ky:tä vuonna 1979. Omalla nimellään ja logollaan Nuutinen on tehnyt kitaroita vuodesta 1982 "Viidentoista vuoden kitarablues" – haastattelu Soundi-lehdessä nro 3/1987, s. 20–22 . 1990-luvulla tapahtuneen jalopuuvarastonsa palon jälkeen Nuutinen erikoistui kierrätysmateriaalikokeiluihin "Tuhkasta nousi uusi soundi – Juha Nuutinen rakentaa kitaroita kierrätysmateriaaleista, pesuvadeista ja kakkuvuoista". Helsingin Sanomat 26.1.1997. == Kitarat == Nuutisen tunnetuimpia soittimia ovat esim. Juice Leskisen käyttämä Suomen kartan muotoinen Fender Telecaster -tyyppinen sähkökitara (joka näkyy mm. Sivilisaatio-levyn kannessa) sekä vanhojen äitiyspakkauksien pesuvadeista rakennetut ammekitarat. Myös 1970–80 -luvun Kitarapaja-kitarat olivat Nuutisen (pitkälti Schecterin osista) kokoamia. Nuutisen soittimia ovat käyttäneet Leskisen ohella muun muassa Raoul Björkenheim, Jukka Tolonen ja Edu Kettunen . Suomen ainoan kitaramuseon, Lapinjärven Kitarakartanon kokoelmassa on yksi Nuutisen ammekitaroista, rakennusvuosiksi merkattu 1997-2000. == Juice Leskiselle tehty "Suomi-kitara" == Leskinen tilasi Nuutiselta "Suomi-kitaran" vuoden 1977 tienoilla. Osina käytettiin Schecterin ja Fenderin osia sekä Koulukartaston Suomen karttaa. Leskisen mukaan ideana oli se että "olisi hienoa, jos kiertueella voisi nähdä, missä kohtaa Suomea milloinkin ollaan" "SKITTA!! Kitara-aarteita 1920-luvulta 2000-luvulle", näyttelykatalogi Sibelius-museon näyttelystä 29.10.2006–31.5.2007 . Kitara oli olennainen osa Leskisen 1980-luvun live-esiintymisiä ja hän lainasi sitä eturivin muusikoille keikoillaan. Soitin on useamman Leskisen levyn kansikuvassa. == Lähteet == Luokka:Suomalaiset soitinrakentajat Luokka:Vuonna 1952 syntyneet Luokka:Elävät henkilöt Luokka:Kitaravalmistajat
Binomitodennäköisyys

Binomitodennäköisyys eli toistokoe on menetelmä, jota käytetään tilanteissa, jossa jokin koe toistetaan n kertaa toisistaan riippumattomasti, ja halutaan tietää, että mikä on todennäköisyys, että koe onnistuu täsmälleen k kertaa. Kokeelle on rajattu vain kaksi tulosmahdollisuutta, joko se onnistuu, tai epäonnistuu. ==Lause== Jos koe, joka onnistuu todennäköisyydellä p (ja epäonnistuu todennäköisyydellä q=1-p), toistetaan riippumattomasti n kertaa, ja jos X on onnistuneiden kokeiden määrä, niin P (X=k)={n \choose k}p^k q^{(n-k)}, missä {n \choose k}= \frac{n!}{k!\,(n-k)!}, jota kutsutaan binomikertoimeksi. == Esimerkkejä == 1\. Säkissä on neljä mustaa ja kuusi valkoista palloa. Säkistä otetaan satunnaisesti yksi pallo ja laitetaan se takaisin. Tämä toistetaan viisi kertaa. Millä todennäköisyydellä on nostettu täsmälleen kolme kertaa musta pallo? **Ratkaisu** : Säkissä on siis yhteensä kymmenen palloa. Eli todennäköisyydellä 4/10=0{,}4 nostettu pallo on musta. Vastaavasti valkoisen pallon todennäköisyys on 6/10=0{,}6. Eli p=0{,}4 ja q=0{,}6. Nostokertoja on viisi kappaletta, joten n=5. Haluttiin tietää, että millä todennäköisyydellä on nostettu kolme kertaa musta pallo, eli k=3. Merkitään vielä A="kolme mustaa ja kaksi valkoista palloa". Haluttu todennäköisyys on siis P (A)={n \choose k}p^k q^{(n-k)} = {5 \choose 3} \cdot 0{,}4^3 \cdot 0{,}6^{2} = 10 \cdot 0{,}064 \cdot 0{,}360 \approx 0{,}230. 2\. Olkoon koripallossa vapaaheiton onnistumisen todennäköisyys p = 80 % = 0,8. Epäonnistumisen todennäköisyys q on nyt 1 – p = 0,2. Lasketaan todennäköisyys sille, että viidestä (= n) heitosta ainakin kolme (= i) onnistuu. Vastaus saadaan yhdistämällä kolme tapausta (onnistuneita heittoja on kolme, neljä tai viisi): : \sum_{k=i}^n \binom{n}{k} p^k q^{(n-k)} \approx 0{,}94 = 94\,\%. ==Katso myös== *Binomijakauma ==Lähteet== *Ruskeepää, Heikki: Todennäköisyyslaskenta, luentomoniste, Turun yliopisto, Sovellettu matematiikka, 1996 *Honkala, Iiro: Kombinatoriikka, luentomoniste, Turun yliopisto, 2009 *Tuominen, Pekka: Todennäköisyyslaskenta I, 8. painos, Limes ry, 2007 * * ===Viitteet=== Luokka:Todennäköisyyslaskenta
Erkki K. Laitinen

Erkki Kalervo Laitinen (s. 1951) on Vaasan yliopiston emeritusprofessori. Hän toimi professorina kauppatieteellisessä tiedekunnassa, laskentatoimen ja rahoituksen yksikössä.Erkk K. Laitinen, Profile Hän on kauppatieteiden tohtori. Laitinen on tunnettu konkurssien ja maksuhäiriöiden tutkija, joka on luonut useita pankeissa ja muissa organisaatioissa käytössä olevia tilastollisia (lineaarisia ja logistisia) malleja, joiden avulla yritysten rahoituksellisia häiriöitä voidaan ennustaa. Laitinen on kirjoittanut aihepiiristä kymmeniä kansainvälisiä artikkeleita ja useita oppikirjoja. Laitinen on alun perin kotoisin Lahdesta. Hän väitteli tohtoriksi Jyväskylän yliopiston taloustieteen laitoksella vuonna 1980.Jyväskylän yliopisto, väitöskirjat Laitisen aiheena oli tilinpäätösanalyysin teoreettinen perusta (Financial ratios and the basic economic factors of the firm: A steady state approach). Laitinen muutti Vaasaan vuonna 1986. Laitinen on lisäksi tunnettu johdon laskentatoimen tutkija, joka on tutkinut erityisesti hinnoittelua ja suorituskyvyn mittaamista. Laitinen toimii arvioitsijana lähes kahdessakymmenessä kansainvälisessä julkaisussa. ==Lähteet== == Aiheesta muualla == * Professori Erkki K. Laitisen julkaisut ja asiantuntijatehtävät Vaasan yliopiston tutkimustietokannassa Luokka:Vaasan yliopiston professorit Luokka:Suomalaiset professorit Luokka:Suomalaiset taloustieteilijät Luokka:Vuonna 1951 syntyneet Luokka:Elävät henkilöt
Jalkapallon suomenmestaruuskilpailut 1909

Jalkapallon SM-kilpailu 1909 oli toinen jalkapallon Suomen mestaruuskilpailu. Kilpailuun ilmoittautuivat samat joukkueet kuin edellisenä vuotena: Polyteknikot, Unitas, HIFK ja HJK Helsingistä sekä Viipurin Reipas. Näistä Unitas vetäytyi kilpailusta ilman ainoatakaan ottelua. Turusta ei SM- kilpailuun osallistunut joukkuetta, mutta IFK- finaalissa Kaisaniemessä Åbo IFK voitti SM-loppuottelija HIFK:n 3-0 (2-0). Mestaruuden voitti Polyteknikkojen Urheiluseura, joka voitti 17. lokakuuta 1909 pelatussa loppuottelussa HIFK:n 4-0.18.10.1909 Hufvudstadsbladet no 282 sivut 3-4 == Alkuerä == Polyteknikkojen Urheiluseuran ja Unitaksen piti kohdata kilpailujen ensimmäisessä ottelussa, mutta Unitas luopui kilpailusta Palloliiton erotettua sen joukkueesta muutamia pelaajia. == Välierät == Pvm Joukkue #1 Tulos Joukkue #2 Kenttä Yleisömäärä 26.9.05.10.1909 Karjala no 229 Helsingin IFK 2–1 (0-0) Helsingin Jalkapalloklubi Eläintarhan kenttä ottelu julistettiin riidan alaiseksi ja palloliiton harkinnan jälkeen määrättiin uusittavaksi. ottelu julistettiin riidan alaiseksi ja palloliiton harkinnan jälkeen määrättiin uusittavaksi. ottelu julistettiin riidan alaiseksi ja palloliiton harkinnan jälkeen määrättiin uusittavaksi. ottelu julistettiin riidan alaiseksi ja palloliiton harkinnan jälkeen määrättiin uusittavaksi. ottelu julistettiin riidan alaiseksi ja palloliiton harkinnan jälkeen määrättiin uusittavaksi. ottelu julistettiin riidan alaiseksi ja palloliiton harkinnan jälkeen määrättiin uusittavaksi. 3.10.. Viipurin Reipas 1–6 (1-0) Viipurin urheilukenttä 10.10.12.10.1909 Nya Pressen no 235 Helsingin IFK 3–1 (1-0) Helsingin Jalkapalloklubi Eläintarhan kenttä Täynnä == Loppuottelu == Pvm Joukkue #1 Tulos Joukkue #2 Kenttä Yleisömäärä 17.10. Polyteknikkojen Urheiluseura 4–0 (4-0) Helsingin IFK KaisaniemiKansalliskirjasto: Helsingin Sanomat, tiistaina 19.10.1909, sivu 7 ==Suomen mestarit== Maalivahti: A.O.Holma, Puolustajat: Arvo Eerikäinen, Niilo Puhakka, Arvo Hamara, Georg Andersson, Johannes Ollus, Hyökkääjät: Kaarlo Sahlan, Arvo Carelius, August Sandsund, Kyösti Kehvola, Yrjö Ahnger.Jukka Joutsi:Helsinkifutis == Lähteet == == Aiheesta muualla == * Suomen pääsarjatason sarjataulukot RSSSF:n sivuilla Luokka:Jalkapallon Suomen mestaruuskilpailut Luokka:Vuoden 1909 urheilu
Flavio Cipolla

Flavio Cipolla (s. 20. lokakuuta 1983 Rooma) on italialainen tennispelaaja. Parhaimmillaan hän on ollut kaksinpelissä ATP-listan sijalla 70 huhtikuussa 2012 ja nelinpelissä sijalla 75 heinäkuussa 2008. Grand Slam -turnauksissa Cipolla on päässyt parhaimmillaan kolmannelle kierrokselle Yhdysvaltain avoimissa 2008, jonka pääsarjaan hän pääsi mukaan karsintojen kautta. Ensimmäisellä kierroksella hän voitti Jan Hernychin ja toisella kierroksella Lu Yen-hsunn. Kolmannella kierroksella Cipolla hävisi viisieräisen ottelun maailmanlistan kymmenennellä sijalla olleelle Stanislas Wawrinkalle luvuin 7–5, 7–6(4), 4–6, 0–6, 4–6. == Lähteet == == Aiheesta muualla == * Flavio Cipolla profiili ATP:n kotisivuilla Luokka:Italialaiset tennispelaajat Luokka:Vuonna 1983 syntyneet Luokka:Elävät henkilöt
Gō Soeda

Gō Soeda (, s. 5. syyskuuta 1984 Kanagawa) on japanilainen tennispelaaja. Parhaimmillaan hän on ollut kaksinpelissä ATP-listan sijalla 47 heinäkuussa 2012. Soeda on päässyt kolme kertaa Grand Slam -turnauksessa ensimmäistä kierrosta pidemmälle, Wimbledonissa 2012,Australian avoimissa 2013 sekä Wimbledonissa 2013. ATP-haastajaturnauksia Soeda on voittanut yhdeksän kappaletta. ATP-turnauksen pääsarjassa Soeda debytoi Hồ Chí Minhissa syyskuussa 2005 häviten ensimmäisellä kierroksella maailmanlistan sijalla kymmenen olleelle Mariano Puertalle luvuin 4–6, 7–6(5), 4–6. Soeda on edustanut Davis Cupissa Japania 14 maaottelussa vuodesta 2005 lähtien. Hän on voittanut 19 ottelua ja hävinnyt viisi ottelua. Aasian kisoissa Soeda on voittanut vuonna 2006 pronssia kaksinpelissä ja hopeaa joukkuekilpailussa sekä vuonna 2010 pronssia kaksinpelissä ja joukkuekilpailussa. == Lähteet == == Aiheesta muualla == * Gō Soedan kotisivut * Gō Soeda profiili ATP:n kotisivuilla Luokka:Japanilaiset tennispelaajat Luokka:Vuonna 1984 syntyneet Luokka:Elävät henkilöt
Nokia N950

Nokia N950 on matkapuhelinvalmistaja Nokian vain ohjelmistokehittäjille saatavissa oleva MeeGo-käyttöjärjestelmällä toimiva QWERTY-näppäimistöllä varustettu kosketusnäytöllinen älypuhelin. Se on ns. beeta-versio ja saapuu kehittäjille ilman tukipalvelua tai mitään takuita. == Tietoja == *Kompassi, kiihtyvyystunnistin ja läheisyystunnistin *GPS/A-GPS-paikannus ja Ovi Kartat *Toistaa Microsoft Word-, Excel- ja Powerpoint-tiedostoja sekä PDF-tiedostoja == Erot Nokia N9 -puhelimeen == *N950 on kooltaan hieman isompi kuin N9 *N950:n kuoret alumiinia, N9:n polykarbonaattia *N950:ssä on QWERTY- näppäimistö, N9 on kokonaan kosketuskäyttöinen *N950:ssä isompi näyttö kuin N9:ssä *Erilainen kamera *N9:ssä uudempi Bluetooth *N950:ssä ei NFC:tä *N950:ssä on 1 320 mAh:n akku, N9:ssä 1 450 mAh:n == Lähteet == *Nokia N950 - GSMArena *Nokia N950 paljastui: kuin N9 QWERTY-näppäimistöllä - Tekniikka ja Talous *Nokia N950 now available for developers - thenokiablog.com N950 Luokka:QWERTY-matkapuhelimet Luokka:Linux-pohjaiset laitteet Luokka:Vuoden 2011 matkapuhelimet
Destroy!

Destroy! on suomalaisen metalliyhtye Profane Omenin kolmas studioalbumi, joka julkaistiin syyskuussa 2011 levymerkillä Spinefarm Records. == Kappaleet == # # # # # # # # # == Kokoonpano == ;Yhtye * Jules Näveri – laulu * Williami Kurki – kitara * Andy J. Bonfire – kitara * Samuli Mikkonen – rummut * Antti Seroff – basso ;Vierailevat muusikot * Ismo Haavisto – harmonikka (kappale 1) * Valtteri Kurki – flyygeli (kappale 7) * Kokkonen, Seroff, Kurki, Mikkonen – DHC-Zombie-kuoro ;Tuotanto * Mikko Herranen – tuottaja, äänittäjä, miksaaja * Ville Sorvali – tuottaja * Aksu Hanttu – äänittäjä, tuottaja (laulu) * Svante Forsbäck – masteroija == Arvostelut == * Imperiumi.net: Imperiumi.net: Levyarvio * Noise.fi: Noise.fi: Levyarvio * Soundi: Soundi: Levyarvio == Lähteet == == Aiheesta muualla == * Destroy! discogs.com -sivustolla * Luokka:Profane Omenin albumit Luokka:Vuoden 2011 albumit
Soita mulle (Reginan albumi)

Soita mulle on 7. syyskuuta 2011 julkaistu suomalaisen elektronista popmusiikkia soittavan Reginan neljäs albumi. Levy nousi julkaisunsa jälkeen Suomen virallisen listan sijalle 5 . Kappaleesta "Haluan sinut" julkaistiin single kesäkuussa 2011 . == Kappaleet == # # # # # # # # # == Arvostelut == * Desibeli.net: Desibeli.net * Helsingin Sanomat: Nyt.fi * Nuorgam: 88/100Nrgm.fi * Pitchfork Media: 7.0/10Pitchfork Media * Rumba: Rumba * Soundi: Soundi == Lähteet == Luokka:Reginan albumit Luokka:Vuoden 2011 albumit
Sokrates (täsmennyssivu)

Sokrates (; ; ) on kreikkalainen nimi. == Etunimenä == === Antiikin kreikkalaisia === * Sokrates (470/469 eaa.–399 eaa.), filosofi * Sokrates nuorempi, henkilö Platonin dialogeissa Sofisti ja Valtiomies * Sokrates Akhaialainen (n. 436-401 eaa.), palkkasotilas Kyyros nuoremman sotaretkellä * Sokrates Makedonialainen (300-luku eaa.), ratsuväenkomentaja Aleksanteri Suuren armeijassa * Sokrates Skolastikko (Sokrates Konstantinopolilainen, s. n. 380), bysanttilainen kirkkohistorioitsija === Muita === * Sócrates (1954–2011), brasilialainen jalkapalloilija * Sokratis Kokkalis (s. 1939), kreikkalainen liikemies * Sokratis Papastathopoulos (s. 1988), kreikkalainen jalkapalloilija * Sokratis Skartsis (s. 1936), kreikkalainen runoilija ja professori == Sukunimenä == * José Sócrates (s. 1957), Portugalin pääministeri 2005-2011 == Muuta == * 5450 Sokrates, asteroidi * Sokrates, Pekka Himasen laatima filosofinen äly- ja strategiapeli * Sokrates-kahvila, kokoontuminen, jossa pohditaan ideoita sokraattisella metodilla * Sokrates-ohjelma, Euroopan unionin koulutusohjelma * Sokrates-palkinto, Skepsis ry:n myöntämä palkinto järkiperäisen ajattelun edistämisestä